text: [{"text_idx": "#000001", "text": "\u201cHusiar ioh ngat ha shrip\u201d ong u para, U bah Cherish; wat la u kyrshan ia ka jingiakren iasuk ka HNLC"}, {"text_idx": "#000002", "text": "Shillong:U para trai jong u bah Cherishterfiled Thangkhiew, u bah Granary Starfield Thangkhiew, mynta ka sngi u la kyrshan ia ka jingiakren iasuk ka seng Hynniewtrep National Liberation Council (HNLC) tang ba ki dei ban husiar ioh ngat ha ka shrip."}, {"text_idx": "#000004", "text": "\u201cHalor ka jingiakren iasuk ka HNLC, ngim don eiei ban pyrshah, namar ha kane ka kam iakren iasuk wat u hymmen jong nga (bah Cherishterfield) u don bynta hangto da ki bnai, ngi tip ia kata. Hynrei ki dei ban husiar ioh kan jia kumba jia ia u hymmen jong nga, namar shu buh mynta ki khot da ka mon, kin dung da ka diang, kam iahap kein\u201d, la ong u bah Granary."}, {"text_idx": "#000005", "text": "Lah ban kdew ba u bah Cherishterfield u la shah siat iap ha ing jong u ha ki pulit ha ka 14 tarik Nailar 2021 ha ka por ba ki leit ban khynra ban kem ia u.Ha kajuh ka por, u bah Granary u la ong ba kila ujor sha ka kashari High Court, Meghalaya halor ki lai tylli ki daw hadien ba uba ha iing jongki, u la shah siat iap ha ki pulit ka Meghalaya ha u Nailar 2021.U bah Granary u la ong ba ki lai tylli ki daw ki long ban tip ia ka sienjam ba ka sorkar ka la leh halor ka ejahar ba la ujor kiba hai\u0308ing, nangta kiei ki sienjam ba la leh katkum ka kaiphod ka Commission kaba la tohkit halor jingshah siat iap u bah Cherishterfield bad kawei pat ka long ban aiti noh sha ka Central Bureau of Investigation (CBI) namar ba kim hun ia kane ka jingleh ka sorkar."}, {"text_idx": "#000006", "text": "\u201cNgi la ujor ha High Court, ka long kiei ba phi (sorkar) la leh halor ka ejahar ba ngi la ujor ha ka 18 tarik Nailar 2021, bad kaba ar, ka jingtohkit ka One Man Inquiry Commission, kaei ba phi la leh halor ka jingai jingmut ka Commission bad kaba lai, ngi dawa da ka jingtohkit ka CBI namar ba ngim hun ia ka jingleh ka sorkar\u201d, la ong u bah Granary."}, {"text_idx": "#000009", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]